kardosdrur/scandi-wiki huggingface dataset:
Den gamle Latinskole (Kalundborg)

Den gamle Latinskole (også omtalt som Kirkeladen, Præstegade 16, Det middelalderlige stenhus og Dronning Margrethes Vognport) er en gotisk munkestensbygning fra senmiddelalderen som står i Præstegade i Kalundborgs gamle bydel; Højbyen. Den er sandsynligvis opført som kirkelade til Vor Frue Kirke, men har siden fungeret som latinskole og i dag som bygning for menighedsråd.

Bygningen blev fredet i 1954.

Historie 

Bygningen blev opført i én etage før år 1500, muligvis allerede omkring år 1400. Den omtales første gang i 1444, hvor den nævnes i naboejendommens skøde.

Oprindeligt har den sydvendte gavl mod Præstegade været uden for kirkegårdens mur. Den vestlige langside er på et tidspunkt blevet en del af indhegningen omkring kirken. Kirkelader er ikke så almindelige i Danmark, og bygningen i Kalundborg er en forholdsvis stor én af slagsen. Det kan muligvis forklares med, at Vor Frue Kirke igennem middelalderen fik overdraget en lang række store jordområder i området, og at de derfor havde store mængder korn og andet, der skulle opmagasineres.

Efter reformationen i 1536 ophørte kirkeladen med at blive brugt til opmagasinering af tiende. I 1538 blev den omdannet til latinskole. I den forbindelse blev der tilføjet en etage, og der blev indsat vinduer. Den fungerede som skole frem til 1738-1739, hvor latinskolen blev nedlagt. Året efter blev bygningen solgt, og den blev omdannet til opmagasineringsbygning for Lindegården. Den blev også brugt af lokale købmænd.

I 1905 overtog Nationalmuseet kirkeladen, der allerede i 1918 lader Vor Frue Kirke overtage den. Der på påbegyndes en restaurering, som bl.a. indbefatter en ny tagkonstruktion, som blev varetaget af arkitekten Andreas Clemmensen.

I 1964 ombygger arkitekten Marinus Andersen kirkeladen, så den kan fungere som menighedshus, hvilket den har gjort siden. I 1971-72 ombyggede man igen, hvor der blev moderniseret og indsat en etageadskillelse. Det stod færdigt i 1974

Beskrivelse 
Den gamle Latinskole er en rektangulær bygning opført i munkesten. Den er grundmuret med et fundament af marksten. De to gavle har kamtakker, og der en port i hver ende.

Der er lyssprækker i den vestlige væg, samt i hver gav. Taget er et rødt sadeltag med såkaldte vingetegl.

Efter ombygningen i 1972 er det ikke længere muligt at så de oprindelige træk indvendigt i bygningen, da man indsatte en etageadskillelse med stålsøjler langs ydervæggene. I dag findes mødeslokaler, køkken og toilet i underetagen, mens overetagen består af ét stort rum.

Se også 
 Fredede bygninger i Kalundborg Kommune
 Præstegade 23 - middelalderligt stenhus overfor
 Den gamle Latinskole i Slagelse
 Den gamle Latinskole i Skælskør

Referencer

Litteratur 
 Kalundborgs Historie, Bind 3, ”Byens Huse”. Kalundborg Kommune

Eksterne henvisninger 

Fredede bygninger, konstruktioner og anlæg i Kalundborg Kommune
Bygninger, konstruktioner og anlæg i Kalundborg
Gotisk arkitektur i Danmark
FA WSL Spring Series

FA WSL Spring Series var en mellemliggende halv fodboldsæson, der var midt imellem to fulde sæsoner af FA WSL. Denne var imellem den sjette og syvende fulde FA WSL-sæsoner. Spring Series (Forårssæsonen) kørte fra februar til maj 2017 for at danne bro mellem FA WSL 2016-sæsonen som løb fra marts til september som en sommerturnering, og 2017–18-sæsonen som starter i september 2017 og slutter i maj 2018 som en vinterturnering.

Hold 
WSL 1

WSL 2

WSL 1 

Ti hold skulle efter planen have deltaget i denne sæson. To dage før deres første kamp annoncerede Notts County Ladies dog, at holdet blev nedlagt og at de trak sig ud af ligaen.

Tabel

Resultater 
{| class="wikitable" style="text-align:center;"
|-
|  style="width:170px; text-align:center;"|Hjemme \ Ude Note 1
|
|
|
|
|
|
|
|
|

|-
| style="text-align:left;"| Arsenal
 
 
 
 
 
 
 
 
 

|-
| style="text-align:left;"| Birmingham City
 
 
 
 
 
 
 
 
 

|-
| style="text-align:left;"| Bristol City
 
 
 
 
 
 
 
 
 

|-
| style="text-align:left;"| Chelsea
 
 

 
 
 
 
 

|-
| style="text-align:left;"| Liverpool
 
 
 
 
 
 
 
 
 

|-
| style="text-align:left;"| Manchester City
 
 
 
 
 
 
 
 
 

|-
| style="text-align:left;"| Reading
 
 
 
 
 
 
 
 
 

|-
| style="text-align:left;"| Sunderland
 
 
 
 
 
 
 
 
 

|-
| style="text-align:left;"| Yeovil Town

Topscorere

WSL 2 

Ti hold deltog i denne sæson. Brighton & Hove Albion rykkede op efter at de slog Sporting Club Albion i FA Women's Premier League 2015-16 mesterskabs play-off. Efter at Notts County Ladies blev nedlagt i april 2017, rykkede et hold op i WSL1 ved slutningen af Spring Series for at spille der i 2017–18 sæsonen. Dette blev baseret på en evaluering af FA ud fra ansøgende klubbers forretningsplaner, budget, ungdomsudvikling, fasciliteter og resultater på banen.

Tabel

Resultater 
{| class="wikitable" style="text-align:center;"
|-
|  style="width:180px; text-align:center;"|Hjemme \ Ude Note 1
|
|
|
|
|
|
|
|
|
|
|-
| style="text-align:left;"| Aston Villa
 
 
 
 
 
 
 
 
 
 

|-
| style="text-align:left;"| Brighton & Hove Albion
 
 
 
 
 
 
 
 
 
 

|-
| style="text-align:left;"| Doncaster Rovers Belles
 
 
 
 
 
 
 
 
 
 

|-
| style="text-align:left;"| Durham
 
 
 
 
 
 
 
 
 
 

|-
| style="text-align:left;"| Everton
 
 
 
 
 
 
 
 
 
 

|-
| style="text-align:left;"| London Bees
 
 
 
 
 
 
 
 
 
 

|-
| style="text-align:left;"| Millwall Lionesses
 
 
 
 
 
 
 
 
 
 
|-
| style="text-align:left;"| Oxford United
 
 
 
 
 
 
 
 
 
 

|-
| style="text-align:left;"| Sheffield
 
 
 
 
 
 
 
 
 
 

|-
| style="text-align:left;"| Watford

Topscorere

Referencer 

FA Women’s Super League
Fodbold i 2017
ISO 8601

ISO 8601 er en international standard for skrivemåde og udveksling af data om tid, dvs. dato og klokken. Standard skrivemåde for dato er åååå-mm-dd og for tid hh:mm:ss. Dato og klokkeslæt separeres normalt med et T.

Danmark har accepteret standarden, og den er udgivet af Dansk Standard som DS/ISO 8601-1:2019.

Kalendere
Tid
8601
One Love Manchester

One Love Manchester var en støttekoncert, der blev sendt direkte af BBC 4. juni 2017. Den amerikanske sangerinde Ariana Grande tog initiativ til koncerten som reaktion på bombeangrebet i forbindelse med hendes koncert to uger forinden. Koncerten fandt sted på Old Trafford Cricket Ground i Manchester og sendt direkte på BBC1. Værter på tv-udsendelsen hos BBC var Sara Cox og Ore Oduba. 50.000 mennesker overværede koncerten, der havde deltagelse af en lang række internationale stjernenavne som Justin Bieber, The Black Eyed Peas, Coldplay, Miley Cyrus, Marcus Mumford, Little Mix, Katy Perry, Take That, Imogen Heap, Pharrell Williams, Robbie Williams og Liam Gallagher.

Udbyttet fra støttekoncerten går til We Love Manchester Emergency Fund, som var oprettet af Manchesters bystyre og britisk Røde Kors efter bombeangrebet 22. maj, hvorved 22 koncertgængere blev dræbt og mere end hundrede såret. Fonden vil give penge til de berørte ofre og deres familier. Britisk Røde Kors meddelte, at mere end £10 millioner var indkommet som bidrag i løbet af 12 timer under og efter koncerten. Koncerten blev vist i 56 lande verden over, herunder i Danmark, hvor TV 2 transmitterede koncerten. Dertil kom livestreaming på en række internet-platforme som YouTube, Twitter og Facebook.

Optrædende

Tilskuere og seere 
De 50.000 billetter til koncerten blev udsolgt på 20 minutter. Omkring 14.000 tilskuere fra den oprindelige koncert med Ariana Grande kunne komme gratis til støttekoncerten, men omkring 10.000 ansøgninger fra folk, der ikke havde været med og derfor ikke kunne få gratis adgang forsinkede billetudstedningen. 

Koncerten havde i gennemsnit 10,9 millioner seere på BBC One med 14,5 millioner, da der var flest. 22,6 millioner så de sidste tre minutter af udsendelsen på kanalen, hvilket gjorde den til den mest sete udsendelse på BBC hidtil i 2017. BBC registrerede mere end en million anmodninger om live-streaming af koncerten, hvilket gjorde den til den mest streamede ikke-sportsbegivenhed nogensinde fra kanalen med højere seertal end åbningsceremonien ved OL i 2012.

Noter

Referencer

Eksterne henvisninger 
 
Musik i 2017
Tv-programmer fra BBC
Manchester
Schweiz' håndboldforbund

Schweiz' håndboldforbund (, , ) er det officielle håndboldforbund i Schweiz. Forbundet blev grundlagt i 1974 og har været medlem af EHF siden 1991.

Eksterne henvisninger 
   
 Schweiz' håndboldforbund hos EHF 
 Schweiz' håndboldforbund hos IHF 
 Schweiz' håndboldforbund hos the-sports.org 

Håndbold i Schweiz
Etableret i 1974
Håndboldforbund
Berkåk Station

Berkåk Station (Berkåk stasjon) er en jernbanestation på Dovrebanen, der ligger ved byområdet Berkåk i Rennebu kommune i Norge. Stationen består af to spor, en perron og en stationsbygning samt pakhus, der begge er i rødmalet træ. Stationsbygningen er opført efter tegninger af Jens Flor og Gudmund Hoel. Der er busforbindelse til og fra Orkanger.

Stationen åbnede officielt 20. september 1921, da banen mellem Dombås og Trondheim stod færdig. Den havde dog i forvejen været i provisorisk brug under navnet Birkaaker fra 23. december 1915, efter at delstrækningen til Støren stod færdig, og indtil 1917.  Stationen blev fjernstyret 24. juni 1968 og gjort ubemandet 27. februar 1998.

Litteratur

Eksterne henvisninger

Noter 

Stationer på Dovrebanen
Etableret i 1921
Jernbanestationer i Trøndelag
Støren Station

Støren Station (Støren stasjon) er en jernbanestation på Dovrebanen og Rørosbanen, der ligger ved byområdet Støren i Midtre Gauldal kommune i Norge. Stationen består af flere spor, to perroner, en stationsbygning i gulmalet træ og remiser.

Stationen ligger hvor de to baner deles, idet Dovrebanen går mod syd gennem Gudbrandsdalen, mens Rørosbanen går gennem Østerdalen for siden at mødes med Dovrebanen igen i Hamar. Med Dovrebanen er der 501,20 til Oslo S, mens der er 510,37 med Rørosbanen. Mod nord kører togene i begge tilfælde de 52 km ad Dovrebanen til Trondheim.

Stationen åbnede 5. august 1864, da Trondhjem–Størenbanen stod færdig. I 1877 fik Støren forbindelse sydfra med Rørosbanen, og i 1921 kom Dovrebanen til. Samtidig blev banen til Trondheim omstillet fra smalspor til normalspor.

Den første stationsbygning blev opført til åbningen i 1864 efter tegninger af Georg Andreas Bull. Den brændte imidlertid i forbindelse med krigshandlingerne i foråret 1940 og erstattedes af en ny i funkisstil året efter. Stationsbygningen blev forhøjet med en etage og fik desuden en tilbygning mod syd i 1952, hvortil kom en yderligere forhøjelse i syd på 6,5 meter i 1954.

Litteratur

Eksterne henvisninger 

Stationer på Dovrebanen
Etableret i 1864
Stationer på Rørosbanen
Jernbanestationer i Trøndelag
Hovin Station

Hovin Station (Hovin stasjon) er en jernbanestation på Dovrebanen, der ligger ved byområdet Hovin i Melhus kommune i Norge. Stationen består af to spor, to perroner og en stationsbygning i rødmalet træ.

Stationen åbnede 5. august 1864, da Trondhjem–Størenbanen, nu en del af Dovrebanen, stod færdig. Oprindeligt hed den Hovind, men den skiftede navn til Hovin 23. april 1921. Den blev fjernstyret 27. juli 1965.

Stationen ligger lige syd for Gaulfossen, hvor elven Gaula løber gennem en trang dal. Den trange dal gør områderne omkring elven ekstra udsatte for oversvømmelser. Ved en stormflod 24. juni 1918 stod vandet til skulderhøjde på stationen, mens det 24. august 1940 stod til op over stueetagen på stationsbygningen.

Galleri

Litteratur

Eksterne henvisninger 

Stationer på Dovrebanen
Etableret i 1864
Jernbanestationer i Trøndelag
Neu Boltenhagen

Neu Boltenhagen er en by og kommune i det nordøstlige Tyskland, beliggende i Amt Lubmin i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Neu Boltenhagen er beliggende mellem Greifswald og Wolgast, øst for Dänische Wiek (del af Greifswalder Bodden). Den ligger i sydenden af Ziesebruchs, hvor vandløbet Ziese løber mod øst til Peenestrom. Kommunen ligger nord for Bundesstraße B 109. Cirka 14 kilometer vest for kommunen ligger byen Greifswald, og ni kilometer mod nordøst ligger amtets administrationsby Lubmin.

I kommunen finder man ud over Neu Boltenhagen, landsbyerne Karbow og Lodmannshagen.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Lubmin
Byer i Kreis Vorpommern-Greifswald
Sunderland A.F.C. Ladies

Sunderland Association Football Club Ladies, før kaldt Sunderland Association Football Club Women, er en engelsk fodboldklub for kvinder som spiller i Women's Championship, den næsthøjeste fodboldliga for kvinder i England. Holdet spiller deres hjemmekampe på The Hetton Centre i Hetton-le-Hole, Tyne and Wear, North East England.

Sunderland vandt FA Women's Premier League Northern Division i 2004–05 og opnåede derved at rykke op til den øverste række i kvindefodbold i England. Efter nedrykning i 2007, vendte de tilbage til National Division i 2009 og tabte i samme sæson FA Women's Cup finalen, 2–1 til titelholderen Arsenal på Pride Park Stadium.

Aktuel trup

Referencer

Eksterne henvisninger 
 
 

FA Women’s Super League
Kvindefodboldklubber i England
Sunderland A.F.C.
Til en lille pige

Til en lille pige er en efterladt digtsamling, skrevet af Tove Ditlevsen og udgivet i 1978 efter hendes død.

Litteratur 
 Ditlevsen, Tove:Til en lille pige (1978), Gyldendal - 

Bøger af Tove Ditlevsen
Litteratur i 1978
Bøger udgivet posthumt
Vivianne Miedema

Anna Margaretha Marina Astrid "Vivianne" Miedema (født 15. juli 1996) er en hollandsk professionel fodboldspiller, angriber, der spiller for den engelske Super League  fodboldklub  Arsenal W.F.C. og Hollands kvindefodboldlandshold.

Statistik

Hæder

Klub
Bayern München
 Bundesliga: 2014–15, 2015–16
Arsenal
 FA WSL: Vinder 2018–19
 FA WSL Cup: Vinder 2017–18

International
 UEFA Women's Under-19 Championship: 2014
 EM i fodbold for kvinder 2017: Vinder
 VM i fodbold for kvinder: Sølvmedalje 2019

Individuel
 BeNe League Topscorer: 2013–14
 UEFA Women's Under-19 Championship Topscorer: 2014
 UEFA Women's Under-19 Championship Golden Player: 2014
  UEFA Women's Champions League topscorer:  2016-17 og 2019-20
 EM i fodbold for kvinder 2017: Sølvstøvlen
 London Football Awards Women's Player of the Year: 2019
 PFA Women's Players' Player of the Year: 2018–19
 London Football Awards Women's Player of the Year: 2019-20
 FWA Women's Footballer of Year: 2019-20
 Women's Super League Topscorer: 2018–19, 2019–20

Referencer

Eksterne henvisninger 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra SC Heerenveen
Fodboldspillere fra FC Bayern München
Fodboldspillere fra Arsenal F.C.
Mark Le Fêvre

Mark le Fêvre (født 30. december 1988) er en dansk komiker, radio- og tv-vært.

Opvækst og uddannelse 
Han er opvokset i Horsens, hvor han gik i folkeskole, og senere blev student fra Horsens Statsskole. Efter gymnasiet begyndte han at studere i Århus. Under sin studietid her fik han debut på byens Stand Up-scene.

Han er bachelor i engelsk og dramaturgi.

Karriere 
Le Fêvre startede sin stand-up-karriere som 20-årig. I 2013 fik radiostationen The Voice øje på Mark Le Fêvre, og de endte med at tilbyde ham en stilling som vært på morgenprogrammet Vågn Op! Derfor satte Le Fêvre studierne i Århus på stand by og flyttede til København for at lave radio. Samtidig med arbejdet som radiovært fortsatte han med at optræde på Stand Up-scenen og lave YouTube-videoer.

Det folkelige gennembrud skulle vise sig at komme fra Youtube-videoerne, der blev delt flittigt på de sociale medier, og han blev kåret til årets Webstar ved Zulu Awards 2017. Specielt karakteren Jyde-Man var med til slå Mark Le Fêvres navn fast i løbet af 2016. Stilen er mere fortællende og omfatter derfor ikke blot punchlines. Han var nomieret til "Årets talent" ved Zulu Comedy Galla i 2016.

Mark Le Fêvre har stor interesse for gaming, film og tegneserier, hvilket også af og til kommer til udtryk i hans shows. Derudover har han lavet en del gaming-relateret indhold sammen med Pixel.tv og Thomas Bense. Han har også medvirket i podcasten Verdens Bedste Filmklub med Lasse Rimmer.

I foråret 2019 var Le Fêvre på sin første one-man-turne med sit show Bøvl, som gæstede 27 spillesteder. Horsens Folkeblads anmelder Christian Rimestad tildelte showet seks ud af seks stjerner.

Referencer

Eksterne henvisninger 
 

Komikere fra Danmark
Tv-værter fra Danmark
Personer fra Horsens
Studenter fra Horsens Statsskole
Livets træ (Bahrain)

Livets træ (Arabisk: Shajarat-al-Hayat) i Bahrain er et cirka 400 år gammelt, 9,75 meter højt træ af arten Prosopis cineraria. Det vokser cirka 2 kilometer fra Jebel Dukhan.

Træet står på en høj i den bahrainske ørken og er omgivet af kilometervis af sand uden et eneste andet træ i syne, der er faktisk ikke meget andet liv i denne store, øde ørken. Udover træet gror der små buske og der lever også insekter. Ørkenen rammes ofte af kraftige sandstorme og gennemsnitstemperaturen i regionen er 40 grader celsius og når ofte op til 49 grader.

Det vides ikke hvordan træet kan gro på dette sted da forskere mener at den nærmeste vandkilde er en underjordisk flod cirka tre kilometer væk, og at træet på en måde trækker vand derfra. Andre mener at træet har lært at trække fugt ud fra vinden der blæser ind fra den Persiske bugt eller ved at trække fugt ud af sandkorn. En tredje, mere religiøs, forklaring er at træet står i det der engang var Edens have og derfor har en mere mytisk vandkilde.

Turistattraktion 
Træet er en lokal turistattraktion da det er det eneste større træ der vokser i området. Træet besøges af cirka 50.000 turister hvert år og er interessant det vokser i midten af ingenting uden nogen vandkilde og uden at have være blevet vandet en eneste gang igennem historien. Det regner stort set næsten ikke i Bahrain i løbet af året, som et resultat menes det at træet er et samlingspunkt for kulte der praktiserer ældgamle ritualer. Siden oktober 2010 har arkæologer gravet i området omkring træet og har fundet lerkrukker og andre artefakter.

Referencer

Eksterne henvisninger 

Bahrain
Navngivne træer
Rubenow

Rubenow er en by og kommune i det nordøstlige Tyskland, beliggende i Amt Lubmin i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Rubenow er beliggende mellem Wolgast og Lubmin syd for Østersøkysten. Omkring syv kilometer sydøst for kommunen ligger byen Wolgast og syv kilometer mod nord amtets administrationsby, Lubmin. Den nordlige del af kommunen er skovklædt. I kommunen findes også det tidligere Kernekraftværk Greifswald, der dels lå i Rubenow, dels i Lubmin. I den sydlige del af området ligger den op til tre kilometer brede Ziesedal.

I kommunen finder man ud over Rubenow, landsbyerne Groß Ernsthof, Latzow, Nonnendorf, Rubenow-Siedlung og Voddow.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Lubmin
Byer i Kreis Vorpommern-Greifswald
Gjedser Jernbane

A/S Gjedser Jernbane var et dansk jernbaneselskab, der eksisterede fra 1884 til 1966. Selskabet anlagde Gedserbanen fra Nykøbing Falster til Gedser, der blev åbnet i 1886. Driften var forpagtet af først Det Lolland-Falsterske Jernbaneselskab og fra 1893 DSB, idet Gjedser Jernbane dog formelt var ejer af banen indtil koncessionens ophør i 1966.

Historie 
I 1883 henvendte den danske regering sig til bank- og industrimanden C.F. Tietgen og foreslog, at han skulle søge om koncession på anlæg og drift af Gedserbanen og Gedser Havn. Det Lolland-Falsterske Jernbaneselskab (LFJ) skulle så efterfølgende forpagte banen for 120.000 kr. årligt. På denne baggrund fik Tietgen 29. maj 1884 en koncession for 80 år og grundlagde A/S Gjedser Jernbane. I koncessionen blev det bestemt, at banen og havnen skulle stå færdige 1. juli 1886.

Banen mellem Nykøbing F og Gedser blev anlagt i 1885-1886. I Nykøbing F udgik den fra samme station som den i 1872 åbnede bane til Orehoved. Indvielsen af den ca. 23 km lange bane fandt sted 27. juni 1886 med åbning for driften 1. juli 1886. I forbindelse med åbningen anskaffede selskabet fire damplokomotiver med tender, der blev suppleret af yderligere to i 1892. Driften blev som forudsat varetaget af Det Lolland-Falsterske Jernbaneselskab.

Oprindeligt var der kun to stationer undervejs, Væggerløse (6 km fra Nykøbing F) og Fiskebæk (15 km fra Nykøbing F). I 1888 oprettedes en station i Gedesby (17 km fra Nykøbing F) med et privat sidespor, som Interessentskabet Gedesby Læssespor benyttede til forsendelse af sukkerroer til sukkerfabrikken i Nykøbing F. I 1887 åbnedes en station ved Marrebæk (11 km fra Nykøbing F). Her kom der dog først side- og læssespor i 1929. I Gedser var der fra starten i 1886 skibsforbindelse til Warnemünde, der i 1903 blev afløst af jernbanefærger.

Allerede få år efter åbningen måtte LFJ afgive forpagtningen af banen. Baggrunden var at selskabet ikke havde råd til en nødvendig ombygning af jernbanebroen, der førte Lollandsbanen over Guldborg Sund. Løsningen blev at staten betalte ombygningen men til gengæld overtog forpagtningen af de to baner på Falster, Orehoved-Nykøbing F og Gedserbanen. Rent praktisk skete det ved, at DSB overtog forpagtningen 1. januar 1893 sammen med materiellet, heriblandt de seks damplokomotiver der blev til Litra S 351-356. Overtagelsen af de to baner gav DSB fuld kontrol over den gennemgående forbindelse til Tyskland. A/S Gjedser Jernbane eksisterede dog fortsat som et uafhængigt selskab indtil 1966, hvor det blev fuldstændigt overtaget af DSB. Det havde dog ikke nogen praktisk betydning.

Litteratur 
 1886: Gjedser Jernbane og dens materiel af Per Topp Nielsen og Jens Bruun-Petersen i Jernbanehistorisk årbog '11, s. 11-21. Bane bøger, 2011.

Eksterne henvisninger 
 Gjedser Jernbane 1886–1892 , Lokalhistoriske Arkiver i Sydøstdanmark. Besøgt 20. oktober 2016.
 Gjedser Jernbane (Gedserbanen), Jernbanen.dk. Besøgt 8. juni 2017.

Noter 

Jernbaneselskaber i Danmark
Guldborgsund Kommune
Etableret i 1894
Ophørt i 1966
Peder Jensen Kjærgaard og Hustrus Legat

Peder Jensen Kjærgaard og Hustrus Legat var et legat, der gik til unge, værdige, trængende forfattere af skønlitterære værker.

En forfatter kunne komme i betragtning, hvis vedkommende havde skrevet minimum ét værk, der viste hans eller hendes skønlitterære talent. 

Legatet stammer fra Peder Jensen Kjærgaard (1898-1959). Det blev fra og med 2004 sammenlagt med Harald Kiddes Legat under navnet Harald Kidde og Peder Jensen Kjærgaards Fond.

Modtagere af legatet 
Listen er ikke komplet.

 2002: Morten Klintø
 2001: Katrine Marie Guldager 
 2000: Karen Fastrup
 1999: Jesper Berg, Marco Goli, David Læby
 1998: Camilla Deleuran, Cecilie Eken, Christina Hesselholdt, Thøger Jensen, Janus Kodal, Birgithe Kosovic, Hanne Kvist, Tomas Thøfner, Tore Ørnsbo
 1997: Lone Munksgaard Nielsen
 1995:Karen Marie Edelfeldt, Christian Yde Frostholm, Hans Flemming Hilt, Marie Skoven, Mette Thomsen
 1994: Thomas Boberg, Bo hr. Hansen, Lotte Inuk, Carsten René Nielsen, Kim Fupz Aakeson
 1993: Kirsten Hammann
 1992: Kåre Bluitgen, Jens Christian Grøndahl, Jette Kjærboe, Vibeke Vasbo
 1991: Hanne Hansen, Knud Holten, Juliane Preisler
 1990: Niels Hav, Louis Jensen
 1988: Birgit Filskov
 1987: Anne Marie Løn
 1985: Inge Pedersen
 1977: Eske K. Mathiesen
 1976: Knud Holten

Legater fra Danmark